- Hindi News
- National
- 31.14 लाख रुपए से सुराणा में 21 गरीब परिवारों के कच्चे आशियाने बनेंगे पक्के
31.14 लाख रुपए से सुराणा में 21 गरीब परिवारों के कच्चे आशियाने बनेंगे पक्के
प्रधानमंत्रीआवास योजना के तहत पंचायत समिति सायला की ग्राम पंचायत सुराणा क्षेत्र में 31.14 लाख रुपए की लागत से 21 गरीब परिवारों के कच्चे आशियानों का पक्का निर्माण होगा। इसे लेकर वित्तीय स्वीकृति भी जारी हो गई है। जिसके कारण कई परिवारों ने तो निर्माण कार्य भी शुरू कर दिया है।
गौरतलब है कि प्रधानमंत्री नरेंद्र मोदी ने वर्ष 2022 तक सभी को आवास उपलब्ध कराने की दृष्टि से 23 मार्च, 2016 को केंद्र सरकार की प्रधानमंत्री आवास योजना ग्रामीण शुरू की गई थी। इसके पीछे सरकार की मंशा यह थी कि देश के प्रत्येक नागरिक के घर हो। योजना के अंतर्गत इकाई अनुदान राशि को 70 हजार रुपए से बढ़ाकर 1 लाख 20 हजार रुपए किया गया है, जबकि मनरेगा योजना से 16 हजार 290 रुपए एवं स्वच्छ भारत मिशन से स्वच्छ शौचालय निर्माण के लिए 12 हजार रुपए की अतिरिक्त सहायता को मिलाकर लाभार्थी का आवास निर्माण के लिए कुल 1 लाख 48 हजार 290 रुपए की सहायता राशि मिलेगी। इस योजना का उन परिवारों को लाभ मिलेगा, जिनके आशियाना कच्चे हैं और आर्थिक गणना की सूची में उनका नाम मौजूद है। ऐसे गरीब परिवारों की वरियता के अनुसार सूची तैयार कर प्रधानमंत्री आवास योजना ग्रामीण के तहत स्वीकृति के लिए भेज गई है। जिसके तहत 21 गरीब परिवारों को पक्के आशियाने बनाने के लिए प्रधानमंत्री आवास योजना ग्रामीण के तहत वित्तीय स्वीकृति जारी हो गई। जिसके बाद सरपंच ने इन 21 परिवारों से शीघ्र ही निर्माण शुरू करने के निर्देश दिए। जिसके बाद कई परिवारों ने तो पक्के आशियानों के निर्माण कार्य भी शुरू कर दिए। जिसके कारण समय पर यह निर्माण कार्य शुरू हो सके। वहीं पक्के आशियानों के निर्माण होने से जहां आवास प्रकृति से बचाने के साथ-साथ सामजिक सुरक्षा तथा मानसिक संबल भी प्रदान होगा।
एक लाभार्थी को मिलेगी 1 लाख 48 हजार 290 की सहायता
प्रधानमंत्रीआवास योजना ग्रामीण के तहत स्वीकृत पक्के आशियान के लिए एक लाभार्थी परिवार को पक्के आशियाने के निर्माण के लिए 1 लाख 48 हजार 290 रुपए की आर्थिक सहायता मिलेगी।
पक्केआशियानों का निर्माण कार्य शुरू
^प्रधानमंत्रीआवास योजना ग्रामीण के तहत पंचायत क्षेत्र में 21 लाभार्थी के पक्के आशियानों के लिए स्वीकृति जारी हो गई है। जिसके तहत अधिकतर लाभार्थी परिवारों ने पक्के आशियानों के निर्माण के लिए कार्य भी शुरू कर दिया है। -भीमसिंह दहिया, सरपंच पंचायत सुराणा
नेत्रहीन भाइयों के लिए वरदान साबित होगी
^एकही परिवार के तीनों भाई नेतीराम, होकाराम जुहाराराम पुत्र होसाजी भील तीनों नेत्रों से अंधे है जिसको प्रधानमंत्री आवास योजना के तहत पक्का आवास, शौचालय का लाभ मिलेगा जो पक्के आशियानों के निर्माण होने से जहां आवास प्रकृति से बचाने के साथ-साथ सामजिक सुरक्षा तथा मानसिक संबल भी प्रदान होगा। -दलाराम घांची, ग्राम सेवक
शौचालय निर्माण के लिए 12 हजार की राशि
प्रधानमंत्रीआवास योजना के तहत पक्के आशियाने के लिए मिलने वाली राशि के तहत आशियाने में शौचालय निर्माण के लिए लाभार्थी को 12 हजार रुपए की सहायता दी जाएगी। जिसके तहत पक्के आशियाने में शौचालय का निर्माण किया जाएगा।
सायला में 18 करोड़ 25 लाख से होगा निर्माण
सायलापंचायत समिति स्तर पर इस वर्ष २०१६-१७ में सरकार की ओर से १२३१ आवासों का निर्माण का लक्ष्य दिया गया है। प्रधानमंत्री आवास योजना अंतर्गत सामाजिक आर्थिक जनगणना सूची २०११ के वरियता सूची के अनुसार इस साल इन आवासें पर 18 करोड़ 25 लाख रुपए से आवासों का निर्माण होगा। जिसमें अभी तक 972 कच्चे आवासों की जियो टेगिंग कर 803 आवास निर्माण की वित्तीय स्वीकृति जारी कर दी गई है।
चितलवाना. मकान निर्माण के लिए लाई गई सामग्री।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva